Вывучаючы архіўныя даведкі аб дзейнасці 3-й і 10-й армій Заходняга фронту ў чэрвені 1941 года, удалося ўстанавіць некаторыя падрабязнасці адступлення Чырвонай Арміі і баявых дзеянняў войскаў на Гродзеншчыне, і на Дзятлаўшчыне ў прыватнасці. Вельмі важкі матэрыял прадаставіў вядучы спецыяліст ваеннага камісарыята Дзятлаўскага раёна В. Абухаў. Шмат цікавых фактаў атрымана з кнігі Д. Ягорава “Июнь 1941. Разгром Западного фронта”. Аб першых днях вайны расказаў ветэран працы Чэслаў Ярмаловіч, якому ў гэтым годзе споўніцца 89 гадоў. Гісторык-краязнаўца Дзмітрый Кузьма падзяліўся сваімі матэрыяламі аб першых днях вайны на сучаснай тэрыторыі раёна.